( 162 ) 
transversis, et directe cum arteria dorsi, prope junctionem trium vas- 
culorum principalium. Propter conjunctionem harum arteriolarum cum 
arteria principali sive aorta, arbitror illud reticulum ad systema arteriale 
pertinere. Arteriolae transversae maximo numero occurrunt. 
III. De corde , sive de apparatu qui impulsionem sanguini incutit . 
Historica in- Diu , inter auctores intercedit dubium utrum Lumbricus corde, necne 
praeditus esset. Cei. IVillis , Bosc , etc. quum motum systoli et diastoli 
observassent , nomen cordis tribuerunt organo ubi illi motus erant con- 
spicui. Alii, uti Cl. Marcel de Serres, Lumbricis et Annelidibus non 
concedunt cor proprie sic dictum , quoniam illud organum nibil aliud in iis 
esset, quam extumescentia vasculorum praecipuorum. Attamen illi auctores 
non respuunt duplex systema vasculorum: unum arteriale, alterum ve- 
nosum ; et , arbitror ipsos ideo contendere apparatum circulationis in 
Lumbrico non cor esse, quia in eo desideratur organum musculosum, 
admodum sensibile, cujus contractio propelleret sanguinem ipsique motum 
incuteret. Attamen omnibus accurate perpensis, illud organum aut illud 
cor revera existit in Lumbricis, etsi propter formam ejus, existentia in 
dubium vocetur. Quin imo, impulsio incutitur sanguini non unico or- 
gano contractili et activo in circulatione, sed quinque aut sex organis 
similibus, omnibus uni eidemque functioni inservientibus, omnibus suc- 
cessivo et regulari ordine agentibus. 
Descriptio Etenim, versus tertiam fere posteriorem oesophagi partem, ( fig . 1 et 2. 
C ° rdk ‘ tab . XX - XXIII. ), vena cava ( abc , fig. 1. tab. XXI - XXIV . ) 
producit quinque aut sex vasa moniliformia, quae perpendiculari modo 
ascendentia, in annulos recurvantur, et quinque aut sex punctis corres- 
pondentibus junguntur cum aorta aut arteria dorsali. Primi annuli saepe 
a sequentibus differunt majori simplicitate, numero minori dilatationis. 
Omnes illae ramificationes sive annuli involvuntur strato aut involucro 
musculari arctissimo, delineato fig. 1. tab. XXI - XXIV, sub forma 
lineae albae qua circumdantur ramificationes. Haec involucra musculosa 
sua contractione , motum incutiunt sanguini et locum praebent systoli 
et diastoli. Talis est brevis expositio fabricae cordis quod, nonnisi sua 
forma a corde in ceteris animalibus differt. Quaedam tamen adjiciemus. 
